

ที่ มท ๐๘16.3/ว 393 กรมส่งเสริมการปกครองท้องถิ่น กรมส่งเสริมการปกครองท้องถิ่น

ถนนนครราชสีมา เขตดุสิต  
 กรุงเทพฯ 10300

กุมภาพันธ์ ๒๕66

เรื่อง การคัดเลือกผู้บริหาร ผู้สอน และผู้สนับสนุน กิจการลูกเสือดีเด่น ประจำปี 2566

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานลูกเสือแห่งชาติ ที่ ศธ 5400/393

ลงวันที่ 20 กุมภาพันธ์ 2566 จำนวน ๑ ฉบับ

ด้วยสำนักงานลูกเสือแห่งชาติขอความร่วมมือกรมส่งเสริมการปกครองท้องถิ่นพิจารณาคัดเลือกผู้บริหาร ผู้สอน และผู้สนับสนุน กิจการลูกเสือดีเด่น ประจำปี 2566 จากองค์กรปกครองส่วนท้องถิ่น จำนวน 10 คน ประกอบด้วย ประเภทผู้บริหาร จำนวน 3 คน ประเภทผู้สอน จำนวน 5 คน และประเภทผู้สนับสนุน จำนวน 2 คน ตามแนวทางการคัดเลือกผู้บริหาร ผู้สอน และผู้สนับสนุน กิจการลูกเสือดีเด่น ที่สำนักงานลูกเสือแห่งชาติกำหนด

กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมและสนับสนุนให้บุคลากรทางการลูกเสือสังกัดองค์กรปกครองส่วนท้องถิ่น ซึ่งมีความเสียสละปฏิบัติหน้าที่ด้านการลูกเสืออย่างเต็มความสามารถและเกิดประสิทธิภาพ มีโอกาสได้รับการคัดเลือกเป็นผู้บริหาร ผู้สอน และผู้สนับสนุน กิจการลูกเสือดีเด่น ประจำปี 2566 จากสำนักงานลูกเสือแห่งชาติ ขอความร่วมมือจังหวัดดำเนินการ ดังนี้

1. พิจารณาคัดเลือกบุคลากรทางการลูกเสือ สังกัดองค์กรปกครองส่วนท้องถิ่น ตามแนวทางการพิจารณาผู้บริหาร ผู้สอน และผู้สนับสนุน กิจการลูกเสือดีเด่น ที่สำนักงานลูกเสือแห่งชาติกำหนด พร้อมทั้งแนบใบเสร็จรับเงินค่าบำรุงสมาชิกลูกเสือตลอดชีพของผู้บริหาร และผู้สอนที่ได้รับการคัดเลือก จังหวัดละ 3 คน ประกอบด้วย

1.1 ประเภทผู้บริหาร จำนวน 1 คน ให้คัดเลือกจากผู้อำนวยการสำนัก/กองการศึกษาผู้อำนวยการสถานศึกษา โรงเรียนในสังกัดองค์กรปกครองส่วนท้องถิ่น 1.2 ประเภทผู้สอน จำนวน 1 คน ให้คัดเลือกจากบุคลากรครู โรงเรียนในสังกัดองค์กรปกครองส่วนท้องถิ่น 1.3 ประเภทผู้สนับสนุน จำนวน 1 คน ให้คัดเลือกจากผู้บริหารท้องถิ่น หรือข้าราชการ/พนักงานในสังกัดองค์กรปกครองส่วนท้องถิ่นที่ให้การสนับสนุน และส่งเสริมกิจการลูกเสือ 2. จัดส่งรายชื่อบุคลากรทางการลูกเสือที่ได้รับการคัดเลือก พร้อมรายละเอียดเอกสารประกอบของแต่ละบุคคล (แบบที่ 2/1 2/2 และ 2/3) ให้กรมส่งเสริมการปกครองท้องถิ่น ภายในวันที่ 6 มิถุนายน 2566 หากพ้นกำหนดดังกล่าวถือว่าสละสิทธิ์

/อนึ่ง ...

อนึ่ง กรมส่งเสริมการปกครองท้องถิ่นจะดำเนินการแต่งตั้งคณะกรรมการเพื่อพิจารณาคัดเลือกผู้บริหาร ผู้สอน และผู้สนับสนุน กิจการลูกเสือดีเด่น ซึ่งได้รับการเสนอชื่อจากแต่ละจังหวัด ให้เหลือผู้สมควรเสนอชื่อเป็นผู้บริหาร ผู้สอน และผู้สนับสนุน กิจการลูกเสือดีเด่น ประจำปี 2566 ตามประเภทและจำนวนที่สำนักงานลูกเสือแห่งชาติกำหนด คือ ประเภทผู้บริหาร จำนวน 3 คน ประเภทผู้สอน จำนวน 5 คน และประเภทผู้สนับสนุน จำนวน 2 คน รวมทั้งสิ้น 10 คน และจะจัดส่งรายชื่อบุคลากรทางการลูกเสือที่ได้รับการคัดเลือกพร้อมรายละเอียดเอกสารประกอบของแต่ละบุคคล (แบบที่ 2/1 2/2 และ 2/3) ให้สำนักงานลูกเสือแห่งชาติดำเนินการจัดทำประกาศและใบเกียรติคุณให้แก่ผู้ได้รับการคัดเลือกต่อไป รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. .....................................

ผอ.กศ. .....................................

ผอ.กง.สศ. ….............................

หน.ฝ.คศ. .................................

จนท. ........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร 0-2241-9021-3 ต่อ 108

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน สุกัญญา ประสงค์ศรี โทร. 097 265 5326

**รายละเอียด QR Code**



**https://bit.ly/3XUZjsN**